text: Cimber testflyver gennem askeskyen
  20 april 2010 kl. 08.17
  Flyvningen foregår i det danske luftrum fra kl. 12.
  Flyvningen har til formål at finde ud af, om det er muligt at flyve trods askeskyen fra vulkan udbruddet.
  Hos Cimber Sterling holder man dog også godt øje med den nye askesky, som meteorologerne melder kan nå Danmark i aften. 
   - Indtil videre regner vi med at gennemføre flyvningen. Men vi holder nøje øje med vejrforholdene, og testflyvningen foregår i tæt samarbejde med myndighederne. For os vil sikkerheden altid være første prioritet, siger Signe Thorup, kommunikationschef hos Cimber Sterling, til Ritzau.
  Inden afgang bliver flyets rengjorte motorer filmet, og efter landing ved 14-tiden skal nye billeder af flyets motorer fortælle om askeindholdet i luften. 
  Også flyets olie skal efterfølgende analyseres.
  